Hamasi televisioonis näidati lastesaadet "Homsed pioneerid", kus stuudiosse kutsuti kaks last, kelle ema Reem Riyashi oli end 2004. aastal enesetapjast pommipanijana õhku lasknud, tappes neli juuti.    Lastele näidati sellest rekonstruktsiooni.    Nimetades terroristi märtriks, tutvustab saate peategelane karu Nassur teistele stuudios viibivatele lastele Riyashi lapsi. Seejärel vaadatakse üheskoos rekonstruktsiooni Riyashi terroriaktist, vahendab LiveLeak.    Pärast video vaatamist võtab teema kokku lapssaatejuht Saraa:    "Need on shahida (märtri), kangelasliku džihaadivõitleja lapsed. Ta ohverdas oma kodumaa heaks kõik, mis tal oli. Ta hoolis vähem oma lihast ja verest  ning nende pärast ohverdas ta end Allahile… Me ütleme okupandile, et jätkame shahida, džihaadivõitleja Reem Riyashi jalajälgedes, kuni vabastame oma kodumaa sinu käest, anastaja."